o
Shalom ja tervetuloa Jerusalemin studioomme!
Maaliskuussa 2012 Beetlehemin palestiinalaiskristityt
järjestivät konferenssin nimeltä "Kristus tarkastusasemalla".
Sen järjesti paikallinen Raamattukoulu
ja siihen osallistui yli 600 ihmistä.
Studiovieraanamme on pastori Wayne Hilsden,
Jerusalemin King of Kings -seurakunnan johtaja.
Hilsden kutsuttiin puhumaan konferenssissa,
ja hän kertoo nyt lisää sen sisällöstä ja tarkoituksesta.
Kiitos, että tulit vieraaksemme!
- Hienoa olla täällä, Netanel.
- Mikä "Kristus tarkastusasemalla" tarkalleen on?
- "Kristus tarkastusasemalla" on konferenssi,
joka oli ensimmäistä kertaa Beetlehemissä 2 vuotta sitten.
Se on toteutettu nyt toisen kerran.
Se on järjestetty näyttämään erityisesti kristilliselle maailmalle,
millaista elämä palestiinalaisalueilla on.
Koska se on Beetlehemissä,
jossa huomattavimmat turva-aidan osat ovat,
siellä saa hyvin karkean kuvan heidän näkökulmastaan
heidän elämästään Lähi-idässä Israelin rinnalla.
- Mainitsit turva-aidan. Miksi se on siellä?
- Israelin kannalta ymmärrän sen, koska asun Israelissa.
Vaimoni säästyi täpärästi itsemurhapommituksesta bussissa.
Aita pystytettiin estämään terroristien pääsyn Israeliin,
etteivät he pääse räjäyttelemään busseja ja ravintoloita,
paikkoja, jossa viattomat siviilit asuvat ja työskentelevät.
Israel ei halunnut pystyttää aitaa.
Alunperin sen keksi vasemmistolainen työväenpuolue,
kun se oli hallituksessa.
Likud toteutti sen sitten kun se oli vallassa.
Se tehtiin vastahakoisesti, mutta vaihtoehtoja ei ollut.
He ymmärsivät, että aidan toisella puolella olevat ihmiset kärsisivät.
Se oli kuitenkin pienempi paha.
- Nimi "Kristus tarkastusasemalla" viittaa siihen,
että on jokin yhteys Kristuksen ja poliittisen tilanteen välillä.
Miten ne liittyvät toisiinsa?
- Minä en pidä siitä nimestä.
Sillä on huonoja vaikutuksia.
Se vihjaa, että Israel on epäoikeudenmukainen sortaja,
ja palestiinalaiset ovat kuin Daavid Goljatia vastaan.
Kuva tarkastusasemasta, ja erityisesti muurista,
vaikka alle 10% turva-aidasta on itse asiassa muuria,
mutta se on erittäin hallitseva Beetlehemin pohjoisreunalla.
Heidän tarkoituksensa on näyttää palestiinalaisten ahdinkoa,
ja muuri on kätevä luomaan tietynlaisen kuvan.
Sitten sanan "tarkastusasema" liittäminen Kristukseen
on tehokeino, joka saa aikaan voimakkaan mielikuvan.
- Mitä konferenssissa käsiteltiin?
- Ensinnäkin järjestäjät halusivat lähestyä evankelista maailmaa,
joka on enimmäkseen ollut Israelin tukija.
He pitävät sitä yksipuolisena
ja välinpitämättömänä heitä kohtaan.
Joskus he tuntevat, että heitä vastaan on ennakkoluuloja,
että evankeliset rakastavat juutalaisia,
ja palestiinalaiset ovat toisen luokan kansalaisia.
He tuntevat näin.
He ovat tietysti vaikeassa asemassa,
koska he elävät muslimi- valtaisessa ympäristössä,
joten he tuntevat olevansa syrjittyjä muslimien keskellä.
Sen lisäksi he tuntevat, ettei evankelinen kirkkokaan välitä heistä.
He tuntevat olevansa hylättyjä siinä välissä.
Siksi he kärsivät psyykkisesti ja hengellisesti.
- Minkälaisia teologisia kysymyksiä siellä käsiteltiin?
- Siellä esiteltiin monia näkökulmia.
Minua pyydettiin puhumaan juutalaisten asemasta
Jumalan suunnitelmissa.
Se oli joillekin yllättävää,
koska he eivät katsoisi asiaa siitä näkökulmasta.
He tiesivät minun kantani, joka on se,
että juutalaisilla on jatkuva, ikuinen sija Jumalan suunnitelmissa.
Se ei päättynyt, kun suurin osa juutalaisista
torjui Jeesuksen messiaana,
ainakin uskonnolliset johtajat.
Jumala silti rakastaa yhä kansaansa
isien ja tekemiensä lupausten ja liittojen vuoksi.
Ja Jumala pitää lupauksensa.
Tätä ei kuule palestiinalaisten puolella.
En voi tuomita heidän motiivejaan
heidän pyytäessään minua puhumaan siitä.
Jotkut varmasti ajattelivat, että he voivat sitten sanoa,
että ovat kuulleet kumpaakin osapuolta,
ja olleet mahdollisimman objektiivisia.
Ja uskon, että jotkut todella halusivat kuulla sen näkökulman.
Me selvitimme Raamatusta, mitä Jumala sanoo tästä.
- Käsityksesi oli siis erilainen,
kun se, mitä siellä muuten esitettiin?
- Yleisesti viime vuosina heidän kantansa on ollut se,
että Jumala on hylännyt kansansa Israelin erityisenä kansana.
Se ei tarkoita, etteivätkö juutalaiset voisi uskoa Jeesukseen messiaanaan,
ja liittyä seurakuntaan tasavertaisena Kristuksen ruumiin jäsenenä.
Mutta se ajatus, että Jumalalla on suunnitelma
Israelia kohtaan kansana,
että he olisivat jälleen valona kansoille,
erityisenä ihmisjoukkona,
sitä ei yleensä esitetä.
Minulla oli hyvä tilaisuus esittää se.
- Uskotko että sanasi vaikuttivat kuulijoihin?
- Näytti siltä, että vaikuttivat
lounaalla ja tauoilla käymiemme keskustelujen,
ja jälkeenpäin saamieni sähköpostien perusteella.
Jotkut olivat paheksuneet sellaisia teologisia käsityksiä,
ja olivat korvausteologian kannalla,
mutta kun puhuin, ja Jumala antoi minulle sen kyvyn,
he muuttivat käsityksensä.
He ymmärsivät, ettei Jumala ole korvannut Israelia,
ja että Hänellä on jatkuva suunnitelma heitä varten.
- Miten suhtauduit aluksi kutsuun puhua konferenssissa?
- Jo 2 vuotta sitten, ennen kuin sain kutsun,
Jumala kehotti minua puhumaan tästä
sellaisessa tilanteessa, jossa ihmiset vastustavat käsitystäni.
Minulla on paljon tilaisuuksia puhua niille,
jotka jo uskovat samoin kuin minä,
ja he haluavat vain vahvistusta uskolleen.
Mutta Jumala kehotti minua menemään
yliopistoihin ja seminaareihin,
joissa kasvaa uusia johtajia ja vaikutusvaltaisia ihmisiä,
kertomaan tästä näkökulmasta,
ennen kuin heidän käsityksensä vakiintuu,
ennen kuin he saarnaavat ja kirjoittavat kirjansa,
jotta he objektiivisesti katsoisivat, mitä Raamattu sanoo asiasta.
- Saitko palautetta israelilaisilta, messiaanisilta ja kristityiltä
siitä, että osallistuit konferenssiin?
- Messiaanisessa yhteisössä esiintyi erilaisia mielipiteitä.
Kuulun itse tiiviisti messiaaniseen yhteisöön,
vaikken ole juutalainen,
mutta olemme läheisiä ja teemme yhteistyötä.
Jotkut vastustivat sitä sillä perusteella,
ettei sillä konferenssilla ole legimiteettiä,
se ei tee hyvää Israelille eikä juutalaisille,
ja osallistumiseni jollain tapaa antaisi konferenssille legimiteetin.
Toiset taas sanoivat: "Mene, heidän täytyy kuulla se."
Jotkut jotka olivat vastustaneet sitä
sanoivat minulle jälkeenpäin:
"Wayne, hyvä että menit.
Kiitos, ettet tehnyt kompromisseja sanoman suhteen,
ja puhuit Raamatun mukaisesti.
Sillä on myönteisiä seurauksia."
- Tämä konferenssi pyrkii esittämään Israelin huonossa valossa.
Mitä he yrittävät saavuttaa?
- Sitä voi tarkastella kahdesta näkökulmasta.
Heidän näkökulmastaan he tahtovat maailman tietävän,
että he ovat olemassa ja että he kärsivät
turva-aidan ja Israelin hallituksen politiikan vuoksi.
Lisäksi he haluavat näyttää, ettei Israelin toimet ole reiluja.
Ne kaksi tarkoitusperää heillä on.
"Tämä on tilanteemme, me kärsimme, rukoilkaa puolestamme,
auttakaa meitä.
Ja miksi me kärsimme?
Israel sortaa meitä, se on miehittänyt maamme.
Se on sellaisen konferenssin tarkoitus.
Mutta olisi minusta väärin sanoa,
että jokaisella Beetlehemin raamattukoulussa,
tai konferenssin järjestäjällä oli sellainen motiivi.
Jotkut tulivat siksi, että he todella halusivat tietää totuuden,
saada tasapainoisen kuvan uutisista, joita erityisesti seurakunta saa.
He ajattelevat, että on hyvä, että juutalaiset saavat esittää asiansa,
mutta myös meidän asiaamme täytyy kuulla.
En voi sanoa, että kaikki olisivat Israel-vastaisia.
Messiaaniset johtajat, jotka tulivat konferenssiin,
saivat lämpimän vastaanoton.
Uskon sen olleen aitoa.
Emme tietenkään tulleet Israelin valtion edustajina.
Emme tulleet poliittisina edustajina.
Meillä ei ollut poliittisia tarkoitusperiä.
Niin heidän oli helpompi ottaa meidät vastaan
veljinä ja sisarina Messiaassa.
- Puhuttiinko siellä terrorismista tai radikaalista islamista?
- Yksi luento käsitteli radikaalia islamia.
Minusta siinä vähäteltiin todellista radikaalin islamin uhkaa.
Se on nähtävänä YouTubessa, voitte katsoa sen.
Muitakin näkemyksiä islamista esitettiin,
se oli taustalla, mutta siitä ei paljon puhuttu.
- Koska he ottivat esille tarkastusasemat,
tarjosivatko he ratkaisuja siihen ongelmaan?
- Olin mukana vain puolet ajasta, joten en voi sanoa,
etteivät he lainkaan puhuneet siitä, miksi turva-aita on olemassa.
Mutta sinä aikana jonka olin, siitä ei puhuttu.
- Onko sinusta henkilökohtaisesti jotain yhteyttä
Kristuksella tai uskovilla,
ja tarkastusasemiin liittyvällä poliittisella tilanteella?
- Minusta niiden välillä ei ole mitään yhteyttä.
Jos niin on sillä puolella,
sittenhän juutalaisella puolella pitäisi olla konferenssi
nimeltään "Kristus Sbarrossa."
Se on ravintola, jossa oli kauhea terrori-isku,
jossa kuoli monta syytöntä ihmistä.
Jos ajattelisimme niin, meidän pitäisi pitää konferensseja
terrorikohteissa eri puolilla Israelia, ja niitä on paljon.
Eräs pommitus tapahtui sen rakennuksen edessä,
jossa meidän seurakuntamme on.
Minusta on parempi, että ne asiat erotetaan toisistaan.
Ratkaisu, joka meillä on, ei ole poliittinen.
Sen täytyy tapahtua sydämessä,
se on elämän muodonmuutos,
niin ettei ole enää sitä vihaa,
joka aiheuttaa nämä kauheat terrori-iskut.
Vastaus on evankeliumi, ei poliittinen ratkaisu.
- Puhutaan nyt maailmanlaajuisesti,
miten pitkälti kristillinen maailma on samaa mieltä
politiikasta ja tarkastusasemista, ja sotkevat Kristuksen niihin?
- Olen matkustellut paljon maailmalla, joka maanosassa.
Useimmat tuntemani ihmiset ovat uudestisyntyneitä evankelisia.
Enimmäkseen esiintyy tietämättömyyttä,
enemmän kuin vahvoja käsityksiä puoleen ja toiseen.
Useimmilla ei ole Raamatun lukutaitoa.
He eivät tiedä tarpeeksi hyvin, mitä Raamattu sanoo,
jotta voisivat tehdä johtopäätöksiä tästä asiasta.
Pastoreiden ja seurakuntien johtajien keskuudessa
evankelisessa maailmassa Pohjois-Amerikassa
suurin osa ei usko korvausteologiaan,
vaan siihen, että Israelilla on erityissija Jumalan suunnitelmissa,
ja Israelin kansallinen pelastus on tulossa.
Euroopassa sen sijaan uskotaan enemmän korvausteologiaan,
erityisesti Britanniassa.
Aasiassa, Afrikassa ja Etelä-Amerikassa
useimmat evankeliset samastuvat vahvasti Israeliin.
Heillä ei ole niin paljon Israeliin ja juutalaisiin liittyvää historiaa.
He lukevat Raamattua ilman ennakkoasenteita,
ja lähes kaikki päätyvät siihen,
että Jumala palauttaa kansansa maahansa
ja ottaa sen omakseen hengellisessä herätyksessä,
lopun aikoina.
- Tunnetko seurakuntia, joissa yhä opetetaan korvausteologiaa?
- On sellaisia siellä täällä.
On professoreita yliopistoissa, jotka opettavat sitä.
Britanniassa anglikaanipappi Steven Sizer kannattaa sitä,
vaikkakin hän on hieman avoin kuulemaan toistakin näkökantaa.
Hän ei ehkä ole aivan järkähtämätön kannassaan.
Viime vuosina hän on vastustanut Israelia jyrkästi,
erityisesti Israelin valtiota,
eikä ole uskonut, että juutalaisten paluu tähän maahan on Jumalan tahto.
- Miten paljon yhteyksiä on Israelin messiaanisten juutalaisten
ja Israelin kristittyjen,
ja Länsirannan palestiinalaisten kristittyjen välillä?
- Noin 10 vuotta messiaaniset ja palestiinalaiset johtajat
ovat kokoontuneet 2 päiväksi 2 kertaa vuodessa
ylistämään ja rukoilemaan.
Kokouksen nimi on "Jeshuan jalkojen juuressa."
Olimme hiljattain sellaisessa Negevin autiomaassa.
Puolen vuoden kuluttua menemme Galileaan.
Meidän välillämme on mahtava uskonyhteys, veljeys ja hyväksyntä.
Emme käsittele politiikkaa, Jeesus on keskipiste.
Ja juuri siksi, kun olen nähnyt Jumalan rauhansuunnitelman,
joka on hengellinen, sydämen asia,
olen optimistinen tulevaisuuden suhteen.
En usko, että jos joku yrittää jonkinlaista poliittista hanketta,
tai puhuu jostakin rauhansuunnitelmasta
tai sopimuksesta paperilla,
en usko sen johtavan mihinkään.
Turvallisuustilannetta voidaan ehkä parantaa,
mutta aito rauha tulee vain Jumalalta.
- Jos tilaisuus tulee, oletko valmis puhumaan siinä konferenssissa taas?
- Rukoilen siitä asiasta, jos minut edes kutsutaan.
On liian aikaista sanoa.
- Kiitos, pastori Hilsden. - Kiitos.
- Kiitos myös katsojille, nähdään ensi viikolla!
Suomennos: Hannele Tainio